ഹിമാചലിലും കശ്മീരിലും മിന്നല് പ്രളയം 16 മരണം, 21 പേരെ കാണാതായ കനത്ത മഴ തുടരുന്നു ഷിംല ജമ്മു: കനത്ത മഴയെ തുടര്ന്നുണ്ടായ മിന്നല് പ്രളയത്തെത്തുടര്ന്ന് ഹിമാചല്പ്രദേശിലും ജമ്മുകശ്മീരിലും 16 പേര് മരിച്ചു. 21 പേരെ കാണാതായി. ഇവര്ക്കു വേണ്ടി തിരച്ചില് തുടരുകയാണ്. ഹിമാചലില് മണ്ണിടിഞ്ഞ് മിക്ക റോഡുകളും തകര്ന്നു. ഹിമാചലിലും ജമ്മുവിലും കനത്ത മഴ തുടരുകയാണ്. ഹിമാചലില് 9 പേരുടെ മൃതദേഹം കണ്ടെത്തി. ചുരുങ്ങിയത് 7 പേരെ കാണാതായി. ഉദയ്പുരില് 7 പേരും ചമ്ബയില് 2 പേരും ആണ് മരിച്ചത്. കുളു ജില്ലയിലാണ് 4 പേരെ കാണാതായത്. ഇവരില് ഡല്ഹിയില് നിന്നുള്ള വിനോദസഞ്ചാരിയും വൈദ്യുതി വകുപ്പ് ഉദ്യോഗസ്ഥനും പെടുന്നു. ജമ്മുവിലെ കിഷ്ത്വാര് ജില്ലയിലെ ഹൊന്സാര് ഗ്രാമത്തെയാണ് പ്രളയം തകര്ത്തത്. പുലര്ച്ചെ നാലരയോടെയുണ്ടായ പ്രളയത്തില് ഒഴുകിപ്പോയ 7 പേരുടെ മൃതദേഹം കണ്ടെത്തി. 14 പേരെ കാണാതായെന്നാണ് ഔദ്യോഗിക അറിയിപ്പ്. എന്നാല് മുപ്പതോളം പേരെ കാണാനില്ലെന്നാണ് സൂചന. ലഡാക്കിലെ കാര്ഗിലില് രണ്ടിടത്ത് കനത്ത പേമാരിയുണ്ടാവുകയും ജലവൈദ്യുത പദ്ധതിക്ക് കേടു വരുകയും ചെയ്തു.